A Tanács 2190/97/ESZAK, EK, Euratom rendelete
(1997. október 30.)
az Európai Közösségeket illető adó alkalmazása feltételeinek és eljárásának megállapításáról szóló 260/68/EGK, Euratom, ESZAK rendelet módosításáról
AZ EURÓPAI UNIÓ TANÁCSA,
tekintettel az Európai Közösségek egységes Tanácsát és egységes Bizottságát létrehozó szerződésre, és különösen annak 28. cikke első albekezdésére,
tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. cikkére,
tekintettel a Bizottság javaslatára,
tekintettel az Európai Parlament véleményére [1],
tekintettel az Európai Bíróság véleményére [2],
tekintettel az Európai Számvevőszék véleményére [3],
mivel a következő rendeletek szükségessé teszik a 260/68/EGK, Euratom, ESZAK rendelet [4] módosítását:
- az Európai Közösségek ideiglenesen megbízott tisztviselői szolgálati viszonyának megszüntetésével kapcsolatos különleges intézkedések bevezetéséről szóló, 1987. július 23-i 2274/87/Euratom, ESZAK, EGK tanácsi rendelet [5];
- az Európai Közösségek tisztviselőinek szolgálati viszonya megszüntetésével kapcsolatos különleges és átmeneti intézkedések bevezetéséről szóló, 1989. június 21-i 1857/89/EGK tanácsi rendelet [6];
- Ausztria, Finnország és Svédország csatlakozása következtében az Európai Közösségek tisztviselőinek szolgálati viszonya megszüntetésével kapcsolatos különleges intézkedések bevezetéséről szóló, 1995. november 17-i 2688/95/EK, Euratom, ESZAK tanácsi rendelet [7];
- Ausztria, Finnország és Svédország csatlakozása következtében az Európai Közösségek ideiglenes szolgálatában álló személyek szolgálati viszonyának megszüntetésével kapcsolatos különleges intézkedések bevezetéséről szóló, 1995. november 17-i 2689/95/EK, Euratom, ESZAK tanácsi rendelet [8],
ELFOGADTA EZT A RENDELETET:
1. cikk
- "azok, akik a 2274/87/Euratom, ESZAK, EGK rendelet 4. cikke értelmében a szolgálati viszony megszüntetésével kapcsolatos juttatásra jogosultak [9],
- azok, akik a 1857/89/EGK rendelet 3. cikke értelmében a szolgálati viszony megszüntetésével kapcsolatos juttatásra jogosultak [10],
- azok, akik a 2688/95/EK, Euratom, ESZAK rendelet 4. cikke értelmében a szolgálati viszony megszüntetésével kapcsolatos juttatásra jogosultak [11],
- azok, akik a 2689/95/EK, Euratom, ESZAK rendelet 4. cikke értelmében a szolgálati viszony megszüntetésével kapcsolatos juttatásra jogosultak [12],"
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
A rendeletet az 1. cikkben szereplő kiegészítések tekintetében a hivatkozott egyes rendeletek hatálybalépésének időpontjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 1997. október 30-án.